钦定古今图书集成/明伦汇编/闺媛典/第283卷 > 皇清十六 > 朱懋勋妻宣氏〈王氏附〉
## 钦定古今图书集成/明伦汇编/闺媛典/第283卷 > 皇清十六 > 朱懋勋妻宣氏〈王氏附〉

按《靖江县志》：“宣氏，朱懋勋妻。懋勋从军入广有功，当得官，娶宣，而有王氏媵焉。居数年，懋勋得疾且革，顾宣曰：‘吾死矣，汝少无子，善事后人’。宣泣曰：‘妾终归骸骨于君家。但家人无验，恐不信，须得君手书为券’。懋勋遂作书而绝。会有欲夺其志者，宣与婢王各削发为尼，乃免。二人共负其夫骸骨，走万里归葬于靖江。” 靖江人义之，建庵给餐，以遂其志焉。